ไฟแนนซ์ทูเดย์
สัปดาห์นี้จะได้เห็นมาตรการกระตุ้นอสังหาริมทรัพย์ว่าจะแจ๋วจริงอย่างที่ภาคเอกชนอยากเห็นหรือไม่ จะกระตุ้นกำลังซื้อประชาชนได้ไหม โดยเฉพาะกลุ่มที่กู้ไม่ผ่านจากธนาคารอาคารสงเคราะห์ (ธอส.) จะมีแพ็กเกจดีๆ มาช่วยเหลือคนไม่มีเครดิตได้อย่างไร อดใจอีก 1-2 วันนี้จะได้รู้กัน
5 ต.ค. 2558

สัปดาห์นี้จะได้เห็นมาตรการกระตุ้นอสังหาริมทรัพย์ว่าจะแจ๋วจริงอย่างที่ภาคเอกชนอยากเห็นหรือไม่ จะกระตุ้นกำลังซื้อประชาชนได้ไหม โดยเฉพาะกลุ่มที่กู้ไม่ผ่านจากธนาคารอาคารสงเคราะห์ (ธอส.) จะมีแพ็กเกจดีๆ มาช่วยเหลือคนไม่มีเครดิตได้อย่างไร อดใจอีก 1-2 วันนี้จะได้รู้กัน
.. ขุนคลัง อภิศักดิ์ ตันติวรวงศ์ ปลอบใจลูกหนี้ดีว่า อย่าเสียใจที่รัฐไม่ช่วย การเป็นหนี้ดีถือเป็นลาภอันประเสริฐ ถือว่าโชคดีแล้วที่ไม่มีปัญหา อย่าไปอิจฉาคนที่เขาแย่กว่าเลย
.. วิรไท สันติประภพ ผู้ว่าแบงก์ชาติคนใหม่ เข้ารับตำแหน่งอย่างเป็นทางการแล้ว หลังซ้อมทำงานมาเป็นเดือน สัปดาห์นี้คงได้เห็นผู้ว่าใหม่พบผู้บริหารแบงก์ชาติอย่างเป็นทางการ คาดว่านโยบายหลักจะไม่เปลี่ยนแปลงอะไร แต่ช่วงนี้คงต้องเน้นการเติบโตมากกว่าเสถียรภาพล่ะกระมัง
.. เจ้าตัวคงไม่รู้ว่าได้รับคำชมเชยจาก สมคิด จาตุศรีพิทักษ์ รองนายกฯ มากมายที่ถูกใจกับสิ่งที่ ชาติชาย พยุหนาวีชัย ผู้อำนวยการออมสิน เสนอมาให้เป็นแพ็กเกจถึงมาตรการช่วยรากหญ้าใครอยู่เบื้องหลังมาตรการนี้บ้าง ช.ชดา จะไปสืบมาให้รู้กันอีกที